Aiemmin tapahtunutta:
Hauska tutustua, neiti LeVeaux.
-Mikä tuo teidät tänne? -Sulhaseni.
Tuskin edes tunnet Elizabeth Thatcheria.
Tämä on sotaa. Tuhoan teidät.
Minulle on tarjottu opettajanvirkaa arvostetusta yksityiskoulusta.
Jään tänne. Kuulun tänne.
Onko totta, että otat opettajan työn idästä?
-Sana leviää nopeasti tässä kaupungissa. -Sain tarjouksen, siinä kaikki.
Perheeni järjesti sen. He ovat huolissaan.
Se on ymmärrettävää. Täällä on tapahtunut paljon, ja tapahtuu vieläkin.
Olen ajatellut tätä paljon. Sinulla ja Rosemarylla on yhteinen menneisyys.
-Teillä on paljon yhteistä. -Se ei ole totta.
-Minun nähdäkseni on. -Elizabeth...
Mies ei kosi naista ja pääse siitä yli niin helposti.
Haluan, että mietit tunteitasi tarkkaan,
ennen kuin päätät jotain, jota saatat katua.
Jos sitä haluat, teen sen.
Kyllä.
Onko tuo kalmari?
-Se on komeetta. -Komeetta?
Saanko?
Katsotaan...
Komeetoilla on pyrstö, vai mitä?
Se on vain höyrystyneitä aineita ja pölyä.
-Sanotaan sitä pyrstöksi. -Kiitos, herra van Gogh.
Voin lisätä tähdistön.
Voit poistaa konstaapelin, ennen kuin oppilaat tulevat.
Jotta voit ottaa kunnian työstäni?
Huomenta, lapset.
Ihailkaa ratsupoliisi Jackin taidetta mennessänne paikoillenne.
Hän pitää kehuista.
Toisin kuin neiti Thatcher, joka vaivaantuu kehuista.
Vaikka hän ansaitsee ne.
Koulu on alkanut, herra Thornton.
Jos haluatte puhua, nostakaa kätenne, kuten kaikki muut lapset.
-Saanko poistua? -Saatte.
Kiitos, neiti Thatcher.
No niin. Aloitammeko?
Kun ajattelemme astronomiaa, ajattelemme planeettoja, tähtiä ja kaukaisia asioita.
Mutta 75 vuoden välein yötaivaalla liikkuu jotain erityistä.
Sitä sanotaan Halleyn komeetaksi.
Voimme pian katsoa taivaalle -
ja nähdä hehkuvan komeetan sen kiertäessä aurinkoa.
-Mistä tiedämme, koska katsoa ylös? -Emme tiedä tarkalleen.
Komeetat eivät ole kuin postivaunut. Niillä ei ole aikataulua.
Ollaan siis tarkkana.
Katsokaa siis joka ilta ennen nukkumaanmenoa taivaalle kohti vuoria.
Näkeekö isäni sen taivaasta?
Varmasti.
-Näkevätkö muutkin isät sen? -Kaikki rakkaamme varjelevat meitä.
Aivan kuten Jumala.
Voimme tuntea heidät ympärillämme, heidän rakkautensa ja ohjauksensa.
Se ei tule muuttumaan.
Palataan nyt taivaan pariin.
Osaatteko kuvitella ajan, jolloin mies voi matkustaa ulkoavaruuteen?
Miksei nainen?
Anteeksi, että keskeytin. Nukuin liian pitkään.
Hyvänen aika. En muista, koska olisin viimeksi nähnyt näin surullisen yleisön.
-Tämä ei ole yleisö, neiti LeVeaux. -Mikä sitten?
-Koululuokka. -Miksei opettaja voisi olla viihdyttävä?
Oletteko nyt opettajakin, kaikkien muiden ammattienne lisäksi?
Opetin musiikkia jonkin aikaa New Yorkissa.
New Yorkissa? Millaista siellä on?
Times Square on iltaisin täynnä musiikkia, valoja -
ja ihmisiä, jopa keskiyöllä.
Rakennukset ovat niin korkeita, että ne koskettavat taivasta.
Juuri sitä me opiskelemmekin, taivasta. Meidän pitäisi palata siihen.
Ajattelin juuri kertoa heille Coney Islandista.
Kerro meille.
Neiti Thatcher?
-Olkaa kiltti, neiti Thatcher. -Haluan kuulla.
-Tuntuu kuin minut olisi korvattu. -Se ei ole mahdollista.
Halley ei ole mitään Rosemaryn komeettaan verrattuna.
-Eivätkö komeetat pala loppuun? -Ensin ne polttavat kaiken polullaan.
Poltteesta puheen ollen... Kuvittelenko vain,
vai tuleeko sinusta päivä päivältä nätimpi?
Kuvittelet vain. Ehkä se johtuu meikistä.
Ja hiuksistasi ja mekosta. Kahvilassa on kukkiakin.
Lahja Billiltä. Hän käy usein ja ajatteli, että ne piristäisivät paikkaa.
Se oli varmasti ainoa syy.
Ehkä et vain sure mennyttä, vaan katsot myös kohti tulevaisuutta.
Ehkä. Mutta emme voi unohtaa, miksi hän on täällä.
-Wyatt. -Hei, neiti Thatcher.
-Rouva Stanton. -Hei, Wyatt.
-Teetkö töitä sunnuntaina? -Perheeni tarvitsee rahaa.
Otin Wendell Backusin vuoron.
-Hän on kipeä. -Se on ystävällistä.
Vanhemmilla kaivosmiehillä on vaikeuksia hengittää siellä.
-Tulin palauttamaan nämä ennen vuoroani. -Kiitos.
-Tarvitsetko enemmän? -En ole ehtinyt lukea paljon.
-Kun ehdit, olet tervetullut kirjastooni. -Kiitos.
Nämä sirpaleet ovat räjähdyspisteestä.
Kerrostumien palojäljistä näkyy, että kuilussa oli liikaa metaania.
-Miehet lähetettiin siis kuolemanloukkuun. -Siltä näyttää.
Kiitos kaikille, että tulitte sunnuntai-iltapäivänä.
Haluamme tietää, miksi kutsuitte meidät tänne.
Niin...
Kun menetin jalkani, luulin menettäneeni kaiken.
Mutta menetin oikeasti vain rohkeuteni.
En voi työskennellä enää kaivoksessa,
mutta uskon löytäneeni toisen tavan olla hyödyllinen.
Kuten jotkut teistä tietävät, olin aika hyvä vasaran ja naulojen kanssa.
Otin siis vapauden tehdä pohjapiirrokset -
uudelle kirkolle ja koulutalolle.
Jos saamme kerättyä vähän rahaa tarvikkeita varten,
voin rakentaa ne ja auttaa palauttamaan Coal Valleyn ennalleen.
Täällä oli joskus kunnon kirkko ja koulu, joka ei ollut kapakassa.
Se on loistava idea, mutta kenelläkään ei ole paljon ylimääräistä.
Minulla ei ainakaan ole.
Ymmärrän. Olen samassa ahdingossa, mutta meidän pitää aloittaa jostain.
Herra Millerin suunnitelma on juuri sitä, mitä kaupunki tarvitsee.
Yhtiö tekee varmasti mielellään ison lahjoituksen.
Miten jalomielinen ele, herra Gowen.
Kiitos, rouva Ramsey, mutta jalomielinen ele olisi -
lahjoittaa koko summa ja maksaa herra Millerin työstä.
Varamme ovat nyt kiinni tätä naurettavaa tutkintaa vastaan puolustautumisessa.
Mikään tutkinta ei voi olla naurettava, kun 46 miestä on kuollut.
Sanoinkuvaamaton tragedia.
En voi silti olla miettimättä, onko herra Averyn arvostelukyky sumentunut -
tuoreen ystävyytenne takia.
Loukkauksenne tai rahanne eivät vaienna minua.
Haluammeko rakentaa kaupunkimme uudestaan lahjuksella?
Jos otamme hänen rahansa, yhtiö omistaa meidät vielä enemmän.
Yhtiö omistaa meidät jo, Abigail. Kotimme, katumme ja jopa kahvilasi.
Saisimme kunnon jumalanpalveluspaikan.
Ja kunnon koulutalon, jossa kaivosmiehet eivät tallustele jatkuvasti.
Uskon, että lapset voivat oppia missä tahansa, koulutalossa tai kapakassa.
-Abraham Lincoln oppi hirsimökissä. -Seuraajanne on ehkä eri mieltä.
-Seuraajani? -Oletan... koska jätätte meidät.
-Onko se totta? -Ei. Se on...
On totta, että olen saanut tarjouksen, mutten ole...
Koska ajattelitte kertoa meille?
-Hän ei aikonutkaan. -Kuka opettaa meitä?
James, ole kiltti. Mitään ei ole päätetty.
Vastahan te tulitte tänne. Lupasitte katsoa komeettaa kanssamme.
Niin katsonkin, James.
-Bill, oletko kunnossa? -Mitä tapahtui?
Kaivoksella kävi kutsumattomia vieraita. He veivät varusteeni ja kaikki todisteet.
-Näitkö heidät? -He olivat naamioituneet.
-Pidä hänestä huolta. -Totta kai.
-Tulen mukaan. -Et tuossa tilassa.
-Olen vielä korkea-arvoisempi. -Merkitsen sen raporttiini.
Haava korvasi takana näyttää syvältä. Tarvitset varmasti tikkejä.
Mitä en tekisikään saadakseni sinut huolehtimaan minusta.
-Osaatko käyttää neulaa? -Olen tehnyt kaikki verhoni.
Oletko ommellut ihmistä?
Se selviää pian.
Haen ompelutarvikkeeni.
Jack?
Sinä. Miten jännittävää. Sinun on paras tottua minuun.
Hyvä on. Ole tuollainen.
Sinunkin on paras tottua minuun.
Jack...
-Löysitkö heidät? -Jäljet ovat hävinneet.
On liian pimeä etsiä.
-Hyvä, että tulit turvallisesti takaisin. -Pelkäsitkö, etten tulisi?
-En. -Odotit täällä kuitenkin keskellä yötä.
Jos haluat tietää, odotin vain Halleyn komeettaa.
Halleyn komeettaa...
Tiedätkö, miten usein olen kuullut tuon tekosyyn?
-Ehkä olin vähän huolissani. -Vain vähän?
Älä koettele onneasi.
Kuulin, mitä kokouksessa tapahtui.
-Olen pahoillani. -Kiitos.
Haluan, että tiedät...
Tuen sinua, mitä ikinä päätät.
Ansaitset opettaa oikeassa koulussa, eikä missään kapakassa.
Mutta uskon, että se tapahtuu täällä pian.
En välitä koulutalosta, vaan lapsista.
Tämä kaupunki tarvitsee sinua.
Ei vain tämä kaupunki.
Alkaa olla myöhä. Minun pitäisi mennä nukkumaan.
Totta kai.
-Huomenta, Wyatt. -Huomenta, neiti Thatcher.
-Onko teillä hetki? -Totta kai.
Haluan näyttää teille jotain.
Miten se toimii?
Hyvänen aika.
-Se on loistava. Mistä sait sen? -Minä tein sen.
Niinkö?
Sain idean fysiikan kirjoistanne ja fonografista.
Jos voisin luoda isomman version,
ilma kiertäisi kaivoksessa paremmin, ja ihmiset hengittäisivät paremmin.
Se voisi jopa estää onnettomuudet poistamalla pölyt ja kaasut.
Lavat ovat puisia, joten kipinöitä ei synny.
En ollut väärässä sinusta. Olet todella poikkeuksellinen nuori mies.
-Oletko näyttänyt tätä kenellekään? -Vain äidilleni. Sain hänet itkemään.
-Oliko hän surullinen? -Ei, onnellinen. Onko siinä järkeä?
Me naiset itkemme joskus, kun olemme onnellisia.
Itkemme joskus, kun olemme surullisia, ja joskus ilman mitään syytä.
Itkeminen voi siis olla hyvä, paha tai merkityksetön asia?
Aivan.
Ymmärrän tiedettä, mutten koskaan ymmärrä naisia.
Useimmat miehet ovat varmasti samaa mieltä.
Haluaisin luvallasi sähköttää isäni patenttiasianajajalle tuulettimestasi.
Jos haluat jättää sen tänne, konstaapeli voi ottaa siitä valokuvan.
Kiitos, neiti Thatcher.
Hymy tarkoittaa aina jotain hyvää.
Paras tarkistaa.
Piilossa pöytänne takana?
Herra Avery.
Olette näköjään loukkaantunut.
Turha esittää yllättynyttä. Uhkauksenne eivät pysäytä minua.
En ole yllättynyt. Oliko sekin taas yksi aiheeton syytös?
Mihin nyt syyllistyin?
Jos olen oikeassa, pahoinpitelyyn ja varkauteen kätyreidenne kautta.
Minulla ei ole kätyreitä, enkä hallitse kaupungin asukkaita.
Olen eri mieltä.
Jos suljette kaivoksen, miehet eivät saa palkkaa.
Jos he eivät saa palkkaa, vaimot eivät voi laittaa ruokaa pöydälle.
Se olisi monelle riittävä syy haluta sinun lähtevän.
Tiedän, että se olitte te. Aion todistaa sen.
Todistan myös, että tiesitte kuilun olevan vaarallinen.
-Siitä vasta matosoppa syntyy. -Minä pidän madoista.
Niillä voi kalastaa. Uskon, että pyydystän pian jotain suurta.
Paras ryhtyä sitten toimeen.
Uskon kuitenkin, että satutatte Abigail Stantonia vain enemmän.
Kaupungin asukkaat ovat kiintyneitä häneen.
En haluaisi, että se muuttuu. Haluatteko te?
Paras olla varovainen, Gowen.
Ellette aio pidättää herra Gowenia, päästäkää irti hänestä.
Teillä on näköjään sittenkin kätyreitä.
Kertokaapa jotain, pojat. Ovatko nuo turvayhtiönne saappaat?
Kiitos. Olette kovin ystävällisiä.
Onko kenelläkään toiveita?
Haluaisin esittää laulun,
joka soi, kun aikoinaan rakastamani mies kosi minua.
Rakastan häntä yhä.
Etkö pitänyt laulusta?
Pidin joskus.
Kun se merkitsi jotain.
-Meidän pitää puhua. -Mielellään.
Elizabethista.
Tai voimme vain istua seurallisessa hiljaisuudessa.
Olen tutkiskellut sieluani.
En voi väittää, ettei tulosi saanut minua hämilleni.
Olet aikamoinen, Rosie.
Olit joskus unelmieni nainen. On vain luonnollista,
että vanhoja muistoja palaa mieleen.
-Mutta Elizabethilla ja minulla on suhde. -Millainen suhde?
En tiedä tarkalleen, mutta haluan jatkaa sitä.
Ajautuisiko aito suhde niin helposti sivuraiteille läsnäoloni takia?
Läsnäolosi ajaisi armeijankin sivuraiteille.
Tuskin edes tunnet Elizabeth Thatcheria.
Me olemme tunteneet toisemme ikuisuuden.
Minäkin olen tutkiskellut sieluani.
Tajusin, että ainoa aidolta tuntuva asia elämässäni olet sinä.
Epäiletkö sanojani?
-Olet aina ollut hyvä näyttelijä. -Kiitos.
-Se ei ollut kohteliaisuus. -Otan sen kohteliaisuutena.
Oletko kertonut tämän hänelle?
En vielä.
Säilytän siihen asti toivoni.
Eikö Coal Valleyssa ole kyse siitä? Toivosta.
Minulla on jännittäviä uutisia.
Nimettömän lahjoittajan anteliaisuuden ansiosta -
aloitamme huomenna Coal Valleyn uuden kirkon ja koulutalon rakentamisen.
Oletan, että saamme kiittää tästä herra Gowenia.
En saa paljastaa lahjoittajan nimeä,
mutta katson velvollisuudekseni sanoa, että se ei ollut herra Gowen.
-Elizabeth, oliko se isäsi? -Ei ollut.
Mutta uskon, että se oli eräs yhtä antelias ihminen,
jolla on paljon vähemmän ylimääräistä rahaa.
Eikö nimetön tarkoita enää nimetöntä?
Lahjoititko palkkiorahasi?
-Kaikki, kirkkoa varten? -Ja koulua.
Se on todella...
Jaloa.
Kolme hurraahuutoa konstaapelille. Hurraa, hurraa, hurraa!
Ei, istukaa alas.
Eipäs nyt liioitella. Tein vain työtäni.
Mikä olisi parempi tapa käyttää palkkiorahat -
kuin auttaa Coal Valleyn asukkaita, joista on tullut minulle hyvin tärkeitä?
Varsinkin yhdestä henkilöstä.
Kiitos, Jack.
Anteliaisuutesi on saanut minut kiintymään sinuun vielä enemmän.
Saanko minäkin lausua pari kiitollisuuden sanaa konstaapelille?
Ette ole tehnyt kaupungistamme vain turvallisemman paikan,
mutta myös paremman paikan.
Nyt kun olemme kaikki koolla, minulla on teille tiedotus.
Kyse ei ole valitettavasti hyvästä asiasta, mutta se on kerrottava.
Tämä on herra Gentry. Hän on yhtiön asianajaja.
Hänellä on hallussaan asiakirjoja, joita en halunnut tuoda päivänvaloon,
mutta rouva Stanton on vääntänyt kättäni.
Kumpaa kättä, herra Gowen?
Sitä, joka kirjoittaa shekkejä vaientaakseen meidät,
vai sitä, joka käski pahoinpidellä herra Averyn?
Eikö herra Avery halua puhua itse?
Hän on hakemassa piirituomaria, joka pitää teille oikeudenkäynnin.
Se on hyvä uutinen.
Mutta oikeudenkäyntiä ei pidetä minulle.
Nämä asiakirjat todistavat, että kaupungissa sattuneeseen tragediaan -
on vain yksi syyllinen.
Noah Stanton.
Miehenne oli ylivalvoja.
Oli hänen päätöksensä johdattaa miehet kaivokseen,
vaikka hän tiesi sen olevan vaarallista.
Noah ei olisi ikinä tehnyt mitään sellaista.
-Tuo on täysin sopimatonta, Gowen. -Annetaan tuomarin päättää siitä.
Minä aloitin tutkinnan, ei rouva Stanton.
Katson, että se perustuu todisteisiin eikä kuulopuheisiin ja sormella osoitteluun.
Haluatte uskoa, mitä rouva Stanton sanoo.
Hän on ystävällinen ja viehättävä -
ja hän tekee parhaita leipäsiä, joita olemme maistaneet.
Mutta hänen miehensä oli riskinottaja, ja hänen maineensa kävi hänen edellään.
Siksi hänet erotettiin Leen kaivosyhtiöstä ennen kuin hän tuli Coal Valleyyn.
Häntä ei erotettu.
Hän lähti, koska työolosuhteet olivat surkeat.
-Hänen tiedoissaan lukee muuta. -Ne ovat tekaistuja, kuten sananne.
Te tiedätte, että miehenne palkka riippui miesten kaivaman hiilen määrästä.
Siinä kuilussa oli rikas esiintymä.
Noah ei välittänyt rahasta. Kysykää keneltä tahansa.
Ette ehkä tiennyt, mutta miehenne oli pahoissa veloissa.
Epätoivo voi saada miehen ottamaan suuria riskejä.
Noah Stanton tarvitsi epätoivoisesti rahaa.
Niin epätoivoisesti, että hän johdatti miehensä -
ja oman poikansa siihen kaivokseen, hautoihinsa.
Coal Valley hyvät ihmiset...
Minkä viestin Noah Stanton lähetti, kun löysimme tämän onnettomuuden jälkeen?
Se oli joskus toivon symboli...
ANNA ANTEEKSI, ISÄ
Nyt se on ehkä syyllisyyden tunnustus.
Te kaikki tunsitte Noahin.
Hän olisi tehnyt mitä tahansa hyväksenne.
ABIGAILIN KAHVILA
Totuus tulee ilmi. Gowen ei tule onnistumaan.
Hän on onnistunut jo. Näitkö, miten kaikki katsoivat minua?
-Kuin olisin muukalainen. -Saat puhua oikeudessa.
-He ymmärtävät silloin. -Rukoilen, että olet oikeassa.
Nyt minusta tuntuu, että menetän kaiken uudestaan.
Et menetä minua.
Olet tosi ystävä.
-Ehkä ainoa, joka minulla on. -Ei. Sinulla on paljon ystäviä.
-He seisovat vierelläsi, kun aika koittaa. -En ole niin varma.
Noah puhui valtauksen ostamisesta.
Hän halusi perustaa oman yrityksen.
Se ei todista mitään.
Ellei se saanut häntä tekemään jotain epätavallista.
En saanut tavata Noahia.
Mutta kaiken kuulemani perusteella hän oli hyvä ja kunnollinen mies.
Sinun pitää yhä uskoa siihen.
Tuomari jäi hoitamaan tapausta Coopervillessa.
-Hän tulee huomenna postivaunuilla. -Tuomari Farrell toivottavasti.
Ei. Tuomari Black.
-Jedidiah Black? -Kyllä. Tunnen hänet liiankin hyvin.
Ovatko tarinat hänestä totta?
Hän tuomitsi miehen hirteen.
Mies hyökkäsi hänen päälleen oikeudessa, ja hän ampui miehen.
Hän on tosin yhtä nopea nuijan kanssa.
Toivotaan, että se heiluu oikeaan suuntaan.
Gowen onnistui eilen vakuuttamaan väkeä, että Noah oli vastuussa räjähdyksestä.
Menen katsomaan Abigailia.
Miten sinä voit?
Olen voinut paremmin ja huonomminkin.
Kuulin, mitä Gowenin kanssa tapahtui. Olen pahoillani, etten ollut täällä.
Haluaisitko istua? Kuten näet, sinulla on paljon valinnanvaraa.
Kun totuus tulee ilmi, ja se tulee, tämä paikka on taas täynnä.
Niin täynnä, että saat avata toisen huoneen.
Juuri nyt antaisin mitä vain yhdestä asiakkaasta.
Sinulla on minut.
Ja minut.
-Ja minut. -Minä ainakin kuolen nälkään.
-Kiitos oikein paljon. -Älä kiitä meitä.
Sinun pitää laittaa ruokaa.
Minä autan.
-Osaatko laittaa ruokaa? -En.
Sinä et ole lääkäri, mutta ompelit tikkini.
Naulan kantaan.
Jack. Voimmeko puhua?
Voimme. Mutta sanon mitä tahansa, kuulet jotain muuta.
Anna sitten minun sanoa se.
Olin viime vuonna yhden näytelmän pääosassa.
Esitin naista, joka oli rakastunut toisen naisen mieheen.
Se osa ei sopinut minulle. Olin helpottunut, kun näytelmä loppui.
Yritätkö sanoa, että esityksesi Coal Valleyssa on päättymässä?
Sanotaan vain, että esirippu on laskeutunut, ainakin tässä näytöksessä.
Lähdetkö postivaunuilla huomenna?
Ellei jokin tai joku estä minua.
Olen pahoillani.
Niin minäkin.
-Tuolla hän on. -Hyvänen aika.
Joko te olette ajoissa, tai minä olen myöhässä.
Halusimme tulla ennen teitä.
Pitääköhän hän siitä?
Ne eivät ole pitkiä, viinin ja ruusujen päivät
Sumuisesta unelmasta
Polkumme ilmestyy hetkeksi ja katoaa taas unessa
Tämä runo oli ensimmäiseltä viikoltamme.
Se on...
-Se on Halleyn komeetta. -Miten ihana.
Tämä on meiltä kaikilta.
OLET MEILLE RAKAS, NEITI THATCHER
TOITTE AURINGONPAISTETTA ELÄMÄÄMME
Surun vai ilon kyyneleitä, neiti Thatcher?
Kummankin.
Te kaikki olette minulle hyvin rakkaita.
Te olette opettaneet minulle enemmän kuin arvaattekaan.
Mutta haluan kertoa, että olen tehnyt päätöksen.
En jätä teitä. En nyt enkä koskaan.
Tekin olette meille rakas.
Jäättekö meidän vuoksemme vai Jackin takia?
-Se on hyvin sopimaton kysymys, Gabe. -Ratsupoliisi Jackin siis.
Ilmassa on toivoa.
Sitä ja vähän hiilipölyä.
Tervetuloa Coal Valleyyn, tuomari.
Olen konstaapeli Jack Thornton. Tämä on Abigail Stanton.
Oli hauska tutustua, neiti.
-Jedidiah Black. -Maineenne käy edellänne.
Suurin osa on valitettavasti totta.
Stanton, vai?
-Oletteko yksi leskistä? -Kyllä.
Yksi monista. Olemme odottaneet oikeudenkäyntiä pitkään.
Se käydään pian. En voi luvata, että pidätte tuloksista.
Minä voin taata sen.
-Siitä on pitkä aika, jos oikein muistan. -Ei tarpeeksi pitkä.
-Kannatteko yhä kaunaa pokeripelistä? -Vain kunnes voitan sen takaisin.
Siinä voi mennä tovi.
-Onko teillä todistajalista? -Huoneessani.
Kannattaisi hakea se, nyt.
-Minä voin hakea sen. Olin menossa sinne. -Kiitos, Abigail. Se on laukussani.
Tuomari.
Menikö matka turvallisesti?
Pääsin Coopervillesta elossa, joten se ei ollut hullumpi.
-Se ei kuulosta hyvältäkään. -Oikeus voitti. Se on tärkeintä.
-Odotatteko jotakuta? -Aina. Tässä työssä saa paljon vihamiehiä.
-Onko täällä saluuna? -On.
-Pokeria? -Sitäkin.
Oikeudenkäynti alkaa tasan kahdeksalta.
Tämä on se päivä!
Black, on aika kohdata luoja...
Hänen pikkuveljensä ei näköjään usko, että oikeus voitti.
Laittakaa hänet lukkojen taakse. Lisätkää hänet juttuluettelooni.
Elizabeth.
Tule kävelylle.
Onko tähän kävelyyn syy?
On.
Olen miettinyt asioita ja lukenut. Lainasin yhtä historiankirjoistasi.
-Niinkö? -Kyllä.
Tiesitkö, että Yhdysvaltojen 27 presidentistä vain yksi oli poikamies?
-James Buchanan. -Hyvä on.
Voitko nimetä Buchananin yhden merkittävän saavutuksen?
Hänen epäonnistumistaan käsitellä etelävaltioiden vetäytymistä -
pidetään yhtenä historian pahimmista presidenttien virheistä.
-Sitä juuri ajoin takaa. -Mitä ajat takaa?
Ehkä hänen arvostelukykynsä sumentui, koska hänen vierellään ei ollut naista.
Ei. Se johtui siitä, että hän tuki etelävaltioita.
-Onko mitään, mitä et tiedä? -En tiedä syytä tähän keskusteluun.
-Taidat tietää. -Oletko ehdolla presidentiksi?
-Onko tuo jäähyväislahja? -En tuonut sinua tänne hyvästelläkseni.
Avaa se.
Teitkö sinä tämän?
Se on harrastukseni.
On paljon vaikeampaa sanoa, mitä sydämessäni on.
En ole niin rohkea kuin kaikki luulevat.
Olet sinä.
Mietin meitä tarkkaan, kuten lupasin.
Päädyn aina samaan tulokseen.
Sinä olet se oikea.
Sinä olet ainoa. Tiedän, että sanoin tukevani sinua päätöksessäsi, mutta...
En tarkoittanut sitä.
Älä mene.
En ole menossa minnekään, Jack.
Kuulun tänne.
Olen siis päättänyt tehdä tästä paikasta kotini.
Edessä tulee olemaan vaikeita päiviä.
Ja epävarmoja päiviä.
Mutta uskon, että aito onni odottaa minua täällä Coal Valleyssa.
Elämähän on vain katkeransuloinen sekoitus surua,
ihmetystä,
toivoa -
ja iloa.
Elizabeth.
Halusin vain sanoa, että kaikesta huolimatta -
-toivon teille parasta. -Samoin.
-Voimme ehkä sitten erota ystävinä. -Ystävinä siis.
-Menettekö takaisin New Yorkiin? -Jonain päivänä.
Minne sitten menette?
Muutan toistaiseksi vain kadun päähän mukavampaan huoneeseen.
En ymmärrä.
Pormestari auttaa minua perustamaan teatteriryhmän.
-Täällä? -Kyllä.
Eikö olekin ihanaa? Jään sittenkin Coal Valleyyn.
-Tulemme näkemään toisiamme enemmän. -Ihanaa.
Suomennos: Sanna Autere